[{"text_idx": "#000001", "text": "Nova stelo sur esperanta c\u0302ielo"}, {"text_idx": "#000003", "text": "La Esperanta kulturo havas kuriozajn trajtojn.\nUnu el tiuj estas la rolo de revuoj en g\u0302ia historio.\nOni povas diri, ke ili estas esenca parto de la lingva animo.\nEkde la unuaj jaroj de g\u0302ia ekzistado, publikig\u0302is periodaj\u0302oj, kiuj funkciis ne nur kiel kunigantoj de la unuaj adeptoj de la ideo, sed ankau\u0306 kiel lingva modelo por c\u0302iutaga uzado.\nIli restis kiel respektindaj, amataj relikvoj de la lingvoorigino."}, {"text_idx": "#000004", "text": "\u201cLa Esperantisto\u201d estis la unua revuo en Esperanto.\nG\u0302i publikig\u0302is en Germanujo kaj funkciis de 1889 g\u0302is 1895.\nJuna svedo alprenis la taskon dau\u0306rigi la aferon kaj tiel aperis en Svedujo \u201cLingvo Internacia\u201d, regule eldonita inter 1895 kaj 1914.\nEn la jaro 1906 ekaperis \u201cLa Revuo\u201d, en Francujo, kaj ankau\u0306 c\u0302i tiu eldonig\u0302is g\u0302is 1914.\nAlia epokfara kulturperiodaj\u0302o estis \u201cNica Literatura Revuo\u201d, inter 1955 kaj 1962."}, {"text_idx": "#000006", "text": "En la komenco de la 21-a jarcento (dua jarcento en la historio de Esperanto), novaj\u0302o okazas: oni pli kaj pli profitas la uzadon de interreto por niaj revuoj.\nPluraj bonaj periodaj\u0302oj jam estas facile atingeblaj per c\u0302i tiu nova maniero, kaj kvankam multaj tradiciemaj legantoj preferas la paperajn versiojn, tamen ili kreskas kaj evoluas, precipe inter la junaj samideanoj."}, {"text_idx": "#000008", "text": "Bonvenon al la Turka Stelo!"}]